Document ID: /fineweb-2-swissfilter-quality_10-filterrobots/filtered/00089.jsonl.gz/6

1180: Πεθαίνει ο αυτοκράτορας του Βυζαντίου Μανουήλ Α΄ Κομνηνός, που παρέμεινε στον θρόνο της αυτοκρατορίας από το 1143 έως τον θάνατό του και διακρίθηκε για τις στρατιωτικές και διπλωματικές του ικανότητες. Κατά τη διάρκεια της βασιλείας του, η βυζαντινή αυτοκρατορία ισχυροποίησε τις θέσεις και την επιρροή της στην ευρύτερη περιοχή της Μεσογείου και των Βαλκανίων, αλλά η ήττα του βυζαντινού στρατού στη Μάχη του Μυριοκέφαλου (1176), στην περιοχή της Φρυγίας, σήμανε την αρχή του τέλους για το Βυζάντιο και ταυτόχρονα την εδραίωση των Τούρκων στη Μικρά Ασία.
1891: Πεθαίνει σε ηλικία 21 ετών, λίγες μέρες μετά τη γέννηση του γιου της από τον γάμο της με τον Μέγα Δούκα της Ρωσίας Παύλο Αλεξάντροβιτς, η πριγκίπισσα Αλεξάνδρα της Ελλάδας και της Δανίας, κόρη του Γεωργίου Α΄ και της βασίλισσας Όλγας. Ο ανιψιός της βασιλιάς Παύλος, για να τιμήσει τη μνήμη της, έδωσε το όνομά της στο Μαιευτήριο Αλεξάνδρα (σήμερα Γενικό Νοσοκομείο Αλεξάνδρα).